جامی جیھانیی فیفای ٢٠٣٤

جامی جیھانیی فیفای ٢٠٣٤ بیست و پێنجەمین پاڵەوانییەتییە لە جامی جیھانیی فیفا کە لە ساڵی ٢٠٣٤ زایینی لەلایەن فیفا بەڕێوەدەچێت. بڕیارە لە عەرەبستانی سعوودی میوانداری بکرێت، چونکە تاکە وڵات بوو کە لە کاتی خۆیدا داواکاری پێشکەش کرد بۆ دوا وادەی فیفا کە ٣١ی تشرینی یەکەمی ٢٠٢٣ بوو.فیفا مافی میوانداریکردنی بۆ ئاسیا و ئۆقیانووس سنووردار کرد، دوای ئەوەی بڕیاری میوانداریکردنی جامی جیهانیی فیفای ٢٠٣٠ی لە سێ کیشوەری (ئەفریقا، ئەوروپا و ئەمریکای باشوور) دا. چاودێران ئەمەیان بە دەرفت زانیوە بۆ ئەوەی عەرەبستانی سعوودی میوانداری جامی جیهانیی فیفای ٢٠٣٤ بکات.

 داواکراوان بۆ میوانداری 
لە ٤ی تشرینی یەکەمی ٢٠٢٣ شانشینی عەرەبستانی سعوودی نیازی خۆی بۆ خۆکاندیدکردنی بۆ مۆندیالی ٢٠٣٤ ڕاگەیاند، بۆ یەکەمجار، لە بەیاننامەکەشدا کە فیدراسیۆنی تۆپی پێی سعودیە بڵاویکردەوە، تێیدا هاتبوو، “بە سەرۆکایەتی فیدراسیۆنی تۆپی پێی سعودیە، جامی جیهانیی ٢٠٣٤ بەڕێوەدەچێت ئامانجیەتی پاڵەوانێتیەکی ئاست بەرزی جیهانی پێشکەش بکات."  لە بەیاننامەکەدا ئەوەش هاتووە: یەکەم هەوڵی عەرەبستانی سعوودییە بۆ میوانداریکردنی جامی جیهانیی پاڵپشتیکردنی ئەزموونی گەشەسەندنی وڵاتەکەیە لە میوانداریکردنی پاڵەوانێتییە ئاست بەرزەکانی  تۆپی پێی سەر ئاستی جیهان و، هەروەها پلانە بەردەوامەکانی بۆ پێشوازیکردن لە هاندەرانی لە سەرانسەری جیهان، لە جامی جیهانیی یانەکانی ٢٠٢٣ و جامی نەتەوەکانی ئاسیای ٢٠٢٧ ."لە ٣١ی تشرینی یەکەمدا، ئوسترالیا بەیاننامەیەکی بڵاوکردەوە و ڕایگەیاند، بڕیاریداوە داوای میوانداری کردنی جامەکە پێشکەش نەکات، بەمەش عەرەبستانی سعوودییە وەک تاکە پێشکەشکار مایەوە. هەر لەو ڕۆژەدا جیانی ئینفانتینۆ سەرۆکی فیفا ڕایگەیاند کە جامی جیهانی ٢٠٣٤ لە سعودیە بەڕێوەدەچێت.بەمەش سێیەم جارە کە فیدراسیۆنی تۆپی پێی ئاسیا میوانداری جامى جيهانىى فيفا دەکات، ئەمەش دوای پاڵەوانێتییەکەی ٢٠٠٢ کە لە ژاپۆن و کۆریای باشوور میوانداری کرا و پاڵەوانێتییەکەی ساڵی ٢٠٢٢ لە قەتەر، هەروەها بۆ دووەمجار کە لە ڕۆژهەڵاتی ناوەڕاست بەڕێوەدەچێت، دوای قەتەر ٢٠٢٢.

 ئەمانەش ببینە 
 جامی جیھانیی فیفا

 سەرچاوەکان 

پۆل:پاڵەوانیەتییەکانی جامی جیھانی فیفا